钦定古今图书集成/明伦汇编/氏族典/第119卷 > 陈伯信
## 钦定古今图书集成/明伦汇编/氏族典/第119卷 > 陈伯信

按《陈书衡阳王伯信传》，“伯信字孚之，世祖第七子也。
天嘉元年，衡阳献王昌自周还朝，于道薨。其年世祖
立伯信为衡阳王，奉献王祀。寻为宣惠将军、丹阳尹，
置佐史。太建四年，为中护军。六年，为宣毅将军、扬州
刺史，寻加侍中散骑常侍。十一年，进号镇前将军、太
子詹事。祯明元年，出为镇南将军、西衡州刺史。三年”，
隋军济江，为西衡州刺史王勇所害。